hu de hu hu hu hu hu hu en hu eo hu hu en hbs_lat hu hu en en en hu hu hu hu hu hu hu hu hu hu hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
Hol terem az együttműködő kommunikáció? – CCO Magazin
A címben feltett kérdésre a szakemberek és a téma iránt érdeklődők 2011. október 13.-án kaphatnak választ a II. Országos Szakmai Konferencián, amelynek mottója: „Empátiával a harmonikus világért.
Az emberi együttélés jobbítását szolgáló módszereket bemutató  II. Országos Szakmai konferencia megálmodója és létrehozója Börönte Márta evangélikus lelkész, mentálhigiénikus szakember és Katona Erzsébet gyógypedagógus, önismereti tréningvezető.
A konferencia szervezőinek szándéka megmutatni, hogy nem egy módszert kell keresni az emberi együttélés jobbítására, mert többféle módszer is alkalmas lehet a harmónia megteremtésére. A szervezők a szívtől szívig ható párbeszédet szeretnék bemutatni a konferencián, olyan szakemberek segítségével, akik a szakmájukban a harmonikusabb együttműködés érdekében értéket adtak, avagy újat, merészet, alkottak, alkotnak!
A konferencia aktualitását alátámasztja az is, hogy az Európai Újjáépítési és Fejlesztési Bank és a Világbank hangulatjelentése szerint a magyarok a legkevésbé elégedettek között vannak Közép- és Kelet-Európa, de még az egykori szovjet utódállamok között is. (Népszabadság) Egyfajta beletörődés tapasztalható, hogy itthon panasz és irigységkultúra dívik, ahol elégedetlennek illik lenni. Azonban ez az elégedetlenség kedvetlenség igen rossz hatással van a produktivitásra, kreativitásra, mely a fejlődéshez nélkülözhetetlen.
A konferencia szervezői szeretnék megmutatni, valójában milyen közel van a megoldás, felkérték egy elgondolkodtató előadás megtartására a konferencia fővédnökét Dr. Buda Béla pszichiátert, aki az „Empátia – család – emberi fejlődés” címmel kíván választ adni a szervezők kérdéseire.
A konferencián a gyakorlat bemutatására helyezik a hangsúlyt előadók az óvódás kortól a felnőttek világáig.
•    Az óvodás korú gyermekek együtt érző kommunikációjáról Pintér Krisztina, Vasvári Tünde óvónők tartanak előadást.
•    „MÓRA” életre kelt pedagógiai programját mutatja be Dr. Jeszenszkyné Gallai Gabriella intézményvezető.
•    Egy szülő elmeséli autista gyermekével átélt élményeit, azt, hogy az empátia segítségével leomlanak a közénk épült falak.
•    Integráltan szegregálva élnek ma a magyar közoktatási rendszerben a fogyatékos gyermekek? Az ellátás lehetőségeiről beszél Ammerné Nagymihály Emília gyógypedagógiai tanár, közoktatási szakértő.
•    „Párbeszéd szívtől szívig” – az együttműködő kommunikáció, az akkreditált önismereti tréninget Katona Erzsébet gyógypedagógus mutatja be. A program az önismeret segítségével a verbális konfliktusok megelőzéséhez és a már kialakult konfliktus moderálásához nyújt gyakorlati segítséget. Gyógypedagógia modulja segíti az integrált oktatásban tanítókat a sikeres elfogadás, befogadás megvalósításában.
•    A lóról, mint az emberibb kommunikáció segítőjéről Lenner Nóra tréner beszél majd.
•    „Gyermekeink tanítanak szeretni” mondja Farkas Erzsébet spirituális pszichológus előadásában.
•    A „Gyöngyvirág” fogyatékos felnőtt tánccsoport bemutatója mindenki számára láthatóvá teszi a felnőtt fogyatékosok szép és tartalmas életét.
•    A Kék Madár kamarakórus pedig szívhez szóló énekükkel varázsolják el a résztvevőket.
•    A konferenciát egy gyermekrajz kiállítás teszi teljessé. A „Párbeszéd szívtől szívig” tréninget elvégző pedagógusok tanítványai mutatják be képekben azt, hogy számukra mit jelent az empátia.
•    A konferencia záró részében kerekasztal beszélgetés során minden előadónak a résztvevők kérdéseket tehetnek fel, vagy akár elmondhatják véleményüket, érzéseket, benyomásaikat.
A konferenciát Budapest XVI. kerületi Önkormányzata, és az interneten fogható TUDÁS FM rádió támogatja, amely élő adásban közvetíti a konferenciát.
A II. Országos Szakmai Konferenciára 2011. október 13-án, a szervezők szeretettel várják a pedagógusokat, gyógypedagógusokat, orvosokat, lelkészeket, mentálhigiénikus szakembereket, pszichológusokat, szociális szakembereket, rendőröket, szülőket és a téma iránt érdeklődőket, hogy közös élménnyel gazdagodva a hétköznapokba visszatérve az empátia adása és kapása elemi szükségletként jelen legyen minél több ember életében.
A 2011.október 13.-án megrendezésre kerülő konferencia helyszíne: Corvin Művelődési Ház, 1165 Budapest; XVI. kerület, Hunyadvár utca 43/B.  A konferenciát Kovács Péter országgyűlési képviselő, a konferenciának Budapesten helyt adó kerület polgármestere nyitja majd meg.
A konferencia fővédnöke Dr. Buda Béla pszichiáter.
A konferenciával kapcsolatos további információ a http://oriasveszely.blogspot.com oldalon található, illetve e-mailben Katona Erzsébet gyógypedagógustól, a konferencia egyik szervezőjétől kérhető: katona.erzsebet@alitera.hu
Forrás: ALITERA Ügyfélkapcsolati Kft.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin